— У нас павага дасягаецца найперш дабразычлівасцю, — адказвае галоўная медсястра. — Адпачываючых лічым сваімі асабістымі гасцямі — сустракаем з усмешкай, стараемся саступаць, выканаць усе іх просьбы… І людзі адказваюць нам добрымі адносінамі і павагай. Да таго ж, некаторыя бываюць тут штогод, добра ведаюць наш персанал. Напрыклад, у нас трэці раз адпачывае жанчына — прыехала на сто васямнаццаць дзён!